Οδηγίες για τη Σύνταξη Υπομνήματος Επιστημονικών Ενδιαφερόντων
Το υπόμνημα αξιολογείται ως προς τη σαφήνεια των κινήτρων του/της υποψηφίου/ας, τη συνάφεια των ακαδημαϊκών και ερευνητικών ενδιαφερόντων του/της με το αντικείμενο του Προγράμματος και την τεκμηρίωση των μελλοντικών ακαδημαϊκών ή επαγγελματικών στόχων.
Το υπόμνημα αποτελεί αναπόσπαστο στοιχείο της αίτησης υποψηφιότητας και δίνει τη δυνατότητα στους υποψηφίους να παρουσιάσουν το ακαδημαϊκό τους υπόβαθρο, τα ερευνητικά τους ενδιαφέροντα και τους λόγους για τους οποίους επιθυμούν να ενταχθούν στο Πρόγραμμα Μεταπτυχιακών Σπουδών.
1. Σύντομη αυτοπαρουσίαση
· Σύντομη παρουσίαση του ακαδημαϊκού προφίλ.
· Τμήμα και Ίδρυμα προέλευσης.
· Τρέχουσα ακαδημαϊκή ή επαγγελματική ιδιότητα.
· Γενικό επιστημονικό πεδίο ενδιαφέροντος.
2. Ακαδημαϊκό υπόβαθρο
· Σπουδές, γνώσεις και δεξιότητες σχετικές με το αντικείμενο του ΠΜΣ.
· Μαθήματα, πτυχιακές εργασίες ή άλλες ακαδημαϊκές δραστηριότητες που συνδέονται με το πρόγραμμα.
· Συμμετοχή σε ερευνητικές δράσεις, συνέδρια, δημοσιεύσεις ή επιστημονικές ομάδες (εφόσον υπάρχουν).
3. Ερευνητικά ενδιαφέροντα
· Παρουσίαση των βασικών ερευνητικών ενδιαφερόντων.
· Θεματικές περιοχές που επιθυμεί να διερευνήσει περαιτέρω ο/η υποψήφιος/α.
· Σύνδεση των ενδιαφερόντων αυτών με το περιεχόμενο του ΠΜΣ.
4. Λόγοι επιλογής του Προγράμματος
· Αιτιολόγηση της επιλογής του συγκεκριμένου ΠΜΣ.
· Αναφορά σε στοιχεία του προγράμματος που κρίνονται ιδιαίτερα σημαντικά (μαθήματα, ερευνητικός προσανατολισμός, διδακτικό προσωπικό κ.ά.).
· Σύνδεση του ΠΜΣ με τις ακαδημαϊκές επιδιώξεις του/της υποψηφίου/ας.
5. Μελλοντικοί στόχοι
· Ακαδημαϊκοί και ερευνητικοί στόχοι.
· Ενδεχόμενο ενδιαφέρον για διδακτορικές σπουδές ή περαιτέρω ερευνητική δραστηριότητα.
· Επαγγελματικοί στόχοι που σχετίζονται με το αντικείμενο του ΠΜΣ.
Γενικές Οδηγίες
· Η επιστολή πρέπει να είναι προσωπική, σαφής και τεκμηριωμένη.
· Αποφύγετε γενικές ή τυποποιημένες διατυπώσεις χωρίς αναφορά στα προσωπικά σας ενδιαφέροντα.
· Δώστε έμφαση στη σύνδεση μεταξύ του ακαδημαϊκού σας υπόβαθρου, των ερευνητικών σας ενδιαφερόντων και του αντικειμένου του Προγράμματος.
· Συνιστώμενη έκταση: 1–2 σελίδες.

